CELEX: 62015TN0421
Language: fi
Date: 2015-07-29 00:00:00
Title: Asia T-421/15: Kanne 29.7.2015 – Systran v. komissio

12.10.2015   
            
            
               FI
            
            
               Euroopan unionin virallinen lehti
            
            
               C 337/29
            
         Kanne 29.7.2015 – Systran v. komissio
   (Asia T-421/15)
   (2015/C 337/30)
   Oikeudenkäyntikieli: ranska
   
      Asianosaiset
   
   
      Kantaja: Systran SA (Pariisi, Ranska) (edustajat: asianajajat J. Hoss, E. Omes ja P. Hoffman)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               määräämään, että tämä asia yhdistetään asiaan T-481/13;
            
         
               —
            
            
               kumoamaan 25.6.2015 tehdyn komission tai Euroopan unionin päätöksen;
            
         
               —
            
            
               velvoittamaan Euroopan komission ja Euroopan unionin korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii kanteessaan komission sen päätöksen kumoamista, jolla tämä unionin tuomioistuimen 18.4.2013 antaman tuomion komissio vastaan Systran ja Systran Luxembourg (C-103/11 P, Kok,. EU:C:2013:245) perusteella päätti periä takaisin ne korot niille 19.8.2013 laskettavine viivästyskorkoineen, jotka komissio oli maksanut kantajalle vahingonkorvauksena unionin tuomioistuimen kumoaman, yleisen tuomioistuimen 16.12.2010 asiassa Systran ja Systran Luxembourg vastaan komissio (T-19/07, Kok., EU:T:2010:526) antaman tuomion perusteella.
   Kanteensa tueksi kantaja vetoaa kolmeen kanneperusteeseen, jotka ovat olennaisin osin samoja tai samankaltaisia kuin asiassa T-481/13, Systran vastaan komissio (1) esitetyt kanneperusteet.
   
      (1)  EUVL 2013, C 336, s. 27.